พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของสถาบันเทคโนโลยีพระจอมเกล้าธนบุรีพ.ศ. ๒๕๓๐[๑] ภูมิพลอดุลยเดช ป.ร.ให้ไว้ ณ วันที่ ๒๒พฤษภาคม พ.ศ. ๒๕๓๐เป็นปีที่ ๔๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของสถาบันเทคโนโลยีพระจอมเกล้าธนบุรีอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย กับมาตรา ๕๗ วรรคสอง และมาตรา ๖๑ วรรคสองแห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบังสถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.๒๕๒๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของสถาบันเทคโนโลยีพระจอมเกล้าธนบุรี พ.ศ. ๒๕๓๐มาตรา ๒พระราชกฤษฎีกานี้ให้ใช้บังคับตั้งแต่วันที่ ๑๖ กรกฎาคม พ.ศ. ๒๕๒๙ เป็นต้นไปมาตรา ๓ให้กำหนดปริญญาในสาขาวิชาและอักษรย่อสำหรับสาขาวิชาในสถาบันเทคโนโลยีพระจอมเกล้าธนบุรีดังนี้(๑) สาขาวิชาครุศาสตร์อุตสาหกรรม มีปริญญาสามชั้น คือ(ก) เอก เรียกว่า ครุศาสตร์อุตสาหกรรมดุษฎีบัณฑิตใช้อักษรย่อ ค.อ.ด.(ข) โท เรียกว่า ครุศาสตร์อุตสาหกรรมมหาบัณฑิตใช้อักษรย่อ ค.อ.ม.(ค) ตรี เรียกว่า ครุศาสตร์อุตสาหกรรมบัณฑิต ใช้อักษรย่อ ค.อ.บ.(๒) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๓) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๔) สาขาวิชาศิลปศาสตร์ มีปริญญาสองชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.ทั้งนี้ ให้ระบุชื่อสาขาวิชาไว้ในวงเล็บต่อท้ายปริญญามาตรา ๔[๒] ให้กำหนดลักษณะ ชนิด ประเภทและส่วนประกอบของครุยวิทยฐานะของสถาบันเทคโนโลยีพระจอมเกล้าธนบุรี ดังนี้(๑) ครุยดุษฎีบัณฑิต เป็นเสื้อคลุมผ้าทึบสีแดงเข้มผ่าอกตลอดมีสำรดรอบขอบพื้นสำรดทำด้วยสักหลาดสีดำกว้าง ๑๐ เซนติเมตร เว้นระยะขอบนอก๐.๕ เซนติเมตร มีแถบทองทาบกว้าง ๑.๕ เซนติเมตร เว้นระยะ ๑ เซนติเมตรมีแถบทองทาบกว้าง ๔ เซนติเมตร เว้นระยะ ๑ เซนติเมตร มีแถบทองทาบกว้าง ๑.๕เซนติเมตร เว้นระยะขอบใน ๐.๕ เซนติเมตร มีตราสถาบันทำด้วยโลหะชุบทองสูง ๔เซนติเมตร ติดบนสำรดด้านหน้าอกทั้งสองข้างและมีสำรดรอบแขน ดังนี้(ก) ต้นแขน มีสำรดรอบแขน พื้นสำรดทำด้วยสักหลาดสีดำกว้าง๕.๕ เซนติเมตร เว้นระยะขอบล่าง ๐.๕ เซนติเมตร มีแถบทองทาบกว้าง ๔ เซนติเมตรเว้นระยะขอบบน ๑ เซนติเมตร(ข) กลางแขน มีสำรดรอบแขน พื้นสำรดทำด้วยสักหลาดสีดำ กว้าง๗.๕เซนติเมตร เว้นระยะขอบล่าง ๐.๕ เซนติเมตร มีแถบทองทาบกว้าง ๔ เซนติเมตร เว้นระยะ๑ เซนติเมตร มีแถบทองทาบกว้าง ๑.๕ เซนติเมตร เว้นระยะขอบบน ๐.๕ เซนติเมตร(ค) ปลายแขน มีสำรดรอบขอบปลายแขนพื้นสำรดทำด้วยสักหลาดสีดำกว้าง ๑๐ เซนติเมตร เว้นระยะขอบล่าง ๐.๕ เซนติเมตรมีแถบทองทาบกว้าง ๑.๕ เซนติเมตร เว้นระยะ ๑ เซนติเมตร มีแถบทองทาบกว้าง ๔ เซนติเมตรเว้นระยะ ๑ เซนติเมตร มีแถบทองทาบกว้าง ๑.๕ เซนติเมตร เว้นระยะขอบบน ๐.๕ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตเว้นแต่ไม่มีสำรดที่ต้นแขน(๓) ครุยประกาศนียบัตรบัณฑิต เช่นเดียวกับครุยมหาบัณฑิตเว้นแต่กลางแขนมีสำรดรอบแขน พื้นสำรดทำด้วยสักหลาดสีดำกว้าง ๕ เซนติเมตรเว้นระยะขอบล่าง ๐.๕เซนติเมตร มีแถบทองทาบกว้าง ๔ เซนติเมตร เว้นระยะขอบบน ๐.๕เซนติเมตร(๔) ครุยบัณฑิต เช่นเดียวกับครุยมหาบัณฑิตเว้นแต่ไม่มีสำรดที่กลางแขนมาตรา ๕เข็มวิทยฐานะของสถาบันเทคโนโลยีพระจอมเกล้าธนบุรี มีลักษณะเป็นรูปตราพระมหามงกุฎทำด้วยโลหะชุบทองสูง ๕ เซนติเมตร กว้าง ๓ เซนติเมตรภายใต้พระมหามงกุฎเป็นแผ่นทึบด้านหน้ามีเลข ๔ ดุนนูน ด้านหลังจารึกเลขประจำรุ่นเลขทะเบียน ชื่อตัว ชื่อสกุล อักษรย่อ ชื่อปริญญา และปีการศึกษาที่ได้ปริญญามาตรา ๖ให้สถาบันเทคโนโลยีพระจอมเกล้าธนบุรีจัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๗ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเดิมปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของสถาบันเทคโนโลยีพระจอมเกล้าธนบุรีได้กำหนดรวมไว้ในพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของสถาบันเทคโนโลยีพระจอมเกล้า พ.ศ. ๒๕๑๔ซึ่งออกโดยอาศัยอำนาจตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔แต่ในปัจจุบันพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบังสถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.๒๕๒๘ มาตรา ๕๗ วรรคสอง และมาตรา ๖๑ วรรคสองได้บัญญัติให้สถาบันเทคโนโลยีพระจอมเกล้าแต่ละสถาบันสามารถกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของตนเองได้ประกอบกับขณะนี้สถาบันเทคโนโลยีพระจอมเกล้าธนบุรีได้กำหนดปริญญาสำหรับสาขาวิชาศิลปศาสตร์เพิ่มขึ้นจากเดิมที่มีอยู่แล้วสามวิชาคือ สาขาวิชาครุศาสตร์อุตสาหกรรม สาขาวิชาวิทยาศาสตร์และสาขาวิชาวิศวกรรมศาสตร์จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของสถาบันเทคโนโลยีพระจอมเกล้าธนบุรี (ฉบับที่ ๒) พ.ศ. ๒๕๓๔[๓]หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากสถาบันเทคโนโลยีพระจอมเกล้าธนบุรีได้เปิดหลักสูตรประกาศนียบัตรบัณฑิตขึ้นและพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของสถาบันเทคโนโลยีพระจอมเกล้าธนบุรีพ.ศ. ๒๕๓๐มิได้กำหนดครุยวิทยฐานะของผู้ได้รับประกาศนียบัตรบัณฑิตของสถาบันเทคโนโลยีพระจอมเกล้าธนบุรีไว้สมควรกำหนดครุยวิทยฐานะของผู้ได้รับประกาศนียบัตรบัณฑิตดังกล่าวไว้ด้วย จึงจำเป็นต้องตราพระราชกฤษฎีกานี้[๑] ราชกิจจานุเบกษา เล่ม ๑๐๔/ตอนที่ ๑๐๓/ฉบับพิเศษ หน้า ๕/๑ มิถุนายน ๒๕๓๐[๒] มาตรา ๔ แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของสถาบันเทคโนโลยีพระจอมเกล้าธนบุรี(ฉบับที่ ๒) พ.ศ. ๒๕๓๔[๓] ราชกิจจานุเบกษา เล่ม ๑๐๘/ตอนที่ ๑๔๖/ฉบับพิเศษ หน้า ๓๑/๒๑ สิงหาคม ๒๕๓๔